Diari Oficial de la Generalitat Valenciana


Sumari del DOGV 1803, del 12-06-1992 (1992/825101)

ORDRE de 4 de juny de 1992, de la Conselleria d'Agricultura i Pesca, per la qual modifica els imports dels reintegraments d'avançaments, per l'explotació de les estacions elevadores d'aigua de reg d'aquesta Conselleria.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/06/04/(1)/dof/vci/html**

### Dades del document

Número de DOGV
:   1803

Data del DOGV
:   12-06-1992

Secció del DOGV
:   DISPOSICIONS GENERALS

Número del document
:   1992/825101


Data del document
:   04-06-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 4 de juny de 1992, de la Conselleria d'Agricultura i Pesca, per la qual modifica els imports dels reintegraments d'avançaments per l'explotació de les estacions elevadores d'aigua de reg d'aquesta conselleria.  
Pel Reial Decret 1794/85 d'11 de setembre, es transfereixen a la Comunitat Valenciana algunes competències en matèria de reforma desenvolupament agrari (correcció d'errades en el BOE de 26 d'octubre de 1985), i també els béns, drets i obligacions de l'Iryda que hi són inherents i que corresponen específicament a les diverses actuacions en curs, excepció feta dels relatius a la zona d'interès nacional de Saladars (Alacant).  
En la data del traspàs d'aquestes competències, l'Iryda disposava d'una sèrie d'instal·lacions elevadores d'aigua de reg, conduccions i dipòsits, l'explotació de les quals assumeix la Conselleria d?agricultura i Pesca, d'acord amb el que disposa l'article 51.2 de la Llei de Reforma i Desenvolupament Agrari.  
Per Ordre de 10 de setembre de 1990, de la Conselleria d'Agricultura i Pesca, es van establir els imports dels reintegraments dels avançaments per l'explotació de les estacions elevadores d'aigua d'aquesta conselleria. Aquests imports estan vigents fins ara, i és aconsellable, pel temps transcorregut i l'augment progressiu dels costos d'explotació, abordar un nou establiment d'imports, mentre no siguen Lliurades les instal·lacions als usuaris d'acord amb el que estableix la Llei de Reforma i Desenvolupament Agrari.  
Per tot açò i fent ús de les facultats que tinc atribuïdes,  
ORDENE  
Article únic  
Resten modificats els imports dels reintegraments d'avançaments per aigua de reg, procedent de les estacions elevadores d'aigua d'acord al següent desplegament:  
Província d'Alacant.  
1.1. Zona del Vinalopó:  
A. Aigua de reg a peu del pou: 7,95 PTA/m3  
B. Aigua de reg reelevada: 17,05 PTA/m3   
C. Aigua per a consum urbà: 21,20 PTA/ m3  
Província de Castelló.  
2.1. Zona regable del Baix Ebre, marge dret.  
2.1.1. Subsector de Peníscola.  
A. Aigua de reg: 11,80 PTA/ m3  
B. Aigua per a consum urbà: 23,60 PTA/ m3  
2.1.2. Subsector de Vinaròs.  
A. Aigua de reg: 13,50 PTA/ m3   
B. Aigua per a consum urbà: 27,00 PTA/ m3   
Província de València.  
3.1. Finques  
Pou Cortitxelles: 6,67 PTA/ m3  
DISPOSICIO FINAL  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 4 de juny de 1992.  
El Conseller d?agricultura i Pesca,   
LLUIS FONT DE MORA I MONTESINOS


Còpia Permalink ELI